stanford-oval/wikipedia huggingface dataset:
Gerberat
Aiheesta muualla

Kassu – Kasvien suomenkieliset nimet: Gerberat (Gerbera)
United States Department of Agriculture (USDA): Gerbera (englanniksi)
Flora of China: Gerbera (englanniksi)
Diapórti

| --- | --- |
Muut nimet:  Diapóri (Διαπόρι)
Sijainti:  37°47′38″N, 26°58′35″E, Anatolikí Sámos Sámos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,021 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Diapórti (kreik. Διαπόρτι) eli Diapóri (Διαπόρι) on pieni Kreikan saari, joka kuuluu Pohjoisen Egean saariin ja sijaitsee Sámoksen saaren pohjoisrannikon edustalla. Saaren pinta-ala on 0,021 neliökilometriä ja se on asumaton (vuonna 2011). Hallinnollisesti Diapórti kuuluu Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Saari on osa Samían kaupunkiyhdyskuntaa.
Ed Wittchow

| Ed Wittchow |
| --- | --- |

Henkilötiedot
Syntynyt: 31. lokakuuta 1992 (ikä 31) Burnsville, MN, Yhdysvallat
Kansalaisuus:   Yhdysvallat
Jääkiekkoilija
Lempinimi:  Eddie
Pelipaikka:  puolustaja
Maila:  vasen
Pituus:  196 cm
Paino:  98 kg
Seura
Seura:  Hershey Bears
Sarja:  AHL
Pelinumero:  34
Pelaajaura
Pääsarjaura:  2018–
Aik. seurat:  Springfield Thunderbirds (AHL) Manchester Monarchs (ECHL) KooKoo (SML) South Carolina Stingrays (ECHL)
NHL-varaus:  154. varaus, 2011 Florida Panthers
Edward Wittchow (s. 31. lokakuuta 1992 Burnsville, Minnesota, Yhdysvallat) on yhdysvaltalainen jääkiekkopuolustaja, joka pelaa AHL-joukkue Hershey Bearsissa. Kaudella 2018–2019 hän pelasi myös muutamia otteluita hyökkääjänä.
Ura

Wittchow kävi high schoolin kotikaupungissaan Burnsvillessa. Hän oli kaudella 2010–2011 joukkueensa tehokkain puolustaja tehoilla 9+14=23. Florida Panthers varasi Wittchow'n kuudennella kierroksella 154. pelaajana NHL:n varaustilaisuudessa 2011.< Samana kesänä hänet varasi myös Waterloo Black Hawks koko USHL:n varaustilaisuuden neljäntenä pelaajana ja ensimmäisenä puolustajana. Wittchow siirtyi joukkueeseen kaudeksi 2011–2012. Hän voitti Black Hawksin sisäisen tehotilaston lukemalla +22. Wittchow eteni joukkueensa kanssa aina Clark Cup -finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. Wittchow valittiin kauden päätteeksi USHL:n tulokkaiden tähdistökentälliseen.
Vuodet 2012–2016 Wittchow kävi Wisconsinin yliopistoa Madisonissa. Hän voitti Freshman -vuotensa 2012–2013 päätteeksi WCHA:n mestaruuden. Sophomore -vuotenaan 2013–2014 Wittchow jakoi joukkueensa sisäisen tehotilaston voiton Nic Kerdilesin ja Kevin Schulzen kanssa lukemalla +12. Wisconsin oli vaihtanut divisioonaansa WCHA:sta Big Ten Conferenceen, jonka mestaruuden joukkue voitti. Senior -vuotenaan 2015–2016 Wittchow toimi Wisconsinin kapteenina.
Wittchow ei tehnyt NHL-varauksensa voimassaolon aikana tulokassopimusta Florida Panthersin kanssa. Elokuussa 2016 hän teki vapaana agenttina vuoden mittaisen AHL-sopimuksen seuran farmijoukkue Springfield Thunderbirdsin kanssa. Wittchow osallistui samana syksynä myös Panthersin NHL-joukkueen harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 2+2=4. Wittchow pelasi osan kaudestaan myös ECHL-joukkue Manchester Monarchsin vahvuudessa, jossa hän pelasi 14 runkosarjaottelua tehopistein 1+8=9.
Kesäkuussa 2017 Wittchow teki Springfield Thunderbirdsin kanssa vuoden mittaisen jatkosopimuksen. Syyskuussa hän osallistui jälleen Florida Panthersin harjoitusleirille. Samassa kuussa Wittchow teki joukkueen kanssa vuoden mittaisen ja kaksisuuntaisen NHL-sopimuksen. Hän pelasi kauden 2017–2018 kokonaan Thunderbirdsin vahvuudessa, jossa Wittchow teki 59 runkosarjaottelussa tehot 5+10=15. Seura palkitsi hänet kauden päätteeksi Thunderbirdsin ”vuoden mies” -palkinnolla ansiokkaasta työstä Springfieldin kaupungin yhteisön eteen.
Kaudeksi 2018–2019 Wittchow siirtyi 1+1-vuotisella sopimuksella SM-liigajoukkue KooKoohon. Hän oli joukkueen tehokkain puolustaja tehoilla 9+9=18, tosin Wittchow pelasi loukkaantumisten myötä myös muutamia otteluita hyökkääjänä.
Elokuussa 2019 Wittchow teki vuoden mittaisen AHL-sopimuksen Hershey Bearsin kanssa. Hän teki siellä 22 runkosarjaottelussa tehot 5+4=9 ja oli joukkueen eniten maaleja tehnyt puolustaja Christian Djoosin kanssa. Suurimman osan kaudestaan Wittchow pelasi kuitenkin ECHL-joukkue South Carolina Stingraysissa, jonka varakapteenina hän toimi. Elokuussa 2020 Wittchow teki Bearsin kanssa vuoden mittaisen jatkosopimuksen.
Pelityyli

Wittchow'n aiemman seuran, SM-liigajoukkue KooKoon urheilutoimenjohtaja Jarno Kultasen mukaan hän on kookas ja ulottuva puolustaja, joka ei kaihda kovaa pelaamista. Kultasen mukaan Wittchow kuitenkin myös liikkuu hyvin, laukoo hyvin ja hänen pelaamisessaan on isoksi pelaajaksi hyvät kiekolliset elementit.
Muuta

Wittchowin pikkusisko Emma on entinen Minnesotan osavaltionyliopistopuolustaja.
Eidsvik

| Eidsvik |
| --- | --- |
 Eidsvik
 Koordinaatit: 59°47′28″N, 5°40′48″E 
Valtio:  Norja
Lääni:  Vestland
Kunta:  Kvinnherad
Pinta-ala:  
 – Maa:  0,5 km²
Väkiluku (2023):  467
 – Väestötiheys:  934 as./km²
Infobox OKVirheellinen NIMI-arvo: 
Eidsvik on taajama Kvinnheradin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 467 vuonna 2023.
Goodyear

| Goodyear |
| --- | --- |

Yritysmuoto:  pörssiyhtiö
Osake:  NYSE: GT
ISIN:  US3825501014
Perustettu:  1898
Perustaja:  Frank Seiberling
Toimitusjohtaja:  Richard Kramer
Kotipaikka:   Akron, Ohio
Tuotteet:  renkaat
Henkilöstö:  72 000milloin?
Kotisivu:  http://www.goodyear.com/
Infobox OKVirheellinen NIMI-arvo: 
The Goodyear Tire & Rubber Company  on yhdysvaltalainen rengasvalmistaja. Yrityksen perusti Frank Seiberling vuonna 1898. Goodyear on maailman kolmanneksi suurin rengas- ja kumiyritys Bridgestonen ja Michelinin jälkeen.[lähde? ] Kumitehtaat tekevät renkaita autoihin, lentokoneisiin ja raskaisiin laitteisiin. Yhtiö on nimetty vulkanoidun kumin keksijän Charles Goodyearin mukaan.
Finnwatchin vuonna 2012 tekemän selvityksen mukaan Goodyearin tehtaalla Malesiassa työntekijät tekevät kohtuuttoman pitkiä työvuoroja ja saavat hyvin alhaista palkkaa.
Moottoriurheilu

Goodyear toimitti renkaita muun muassa Formula 1 -sarjaan vuodesta 1965 vuoteen 1998 asti. Formula 1 -sarjan rengasvalmistajista Goodyear on menestynein.
Moottoriurheilu > Formula 1 -saavutukset Goodyearin renkailla

Lähdöt: 494
Voitot: 368
Kuljettajien maailmanmestaruus: 25 kertaa
Valmistajien maailmanmestaruus: 26 kertaa
Aiheesta muualla

Wikimedia Commonsissa on kuvia tai muita tiedostoja aiheesta .
Goodyearin sivusto
Goodyearin logo ilmalaivassa
Edmund Grindal

Edmund Grindal
Edmund Grindal (n. 1519–1583) oli Lontoon piispa, Yorkin ja Canterburyn arkkipiispa Elisabet I hallintokauden aikana.
Edmund Horton

| Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Maa:   Yhdysvallat> Miesten rattikelkkailu. |
| --- | --- | --- | --- |
|  Hopeaa | Lake Placid 1932 | neljän miehen kelkat |  |
Edmund Carlton "Ed" Horton (25. maaliskuuta 1895 Saranac Lake, New York – 26. toukokuuta 1944 Saranac Lake, New York) oli yhdysvaltalainen rattikelkkailija ja olympiamitalisti.
Horton menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan kotikulmilla käydyissä Lake Placidin talviolympialaisissa 1932, kun Yhdysvaltain kakkosmiehistö Henry Homburger, Percy Bryant, Francis Stevens ja Horton varmisti Yhdysvalloille kaksoisvoiton ennen pronssille sijoittunutta Saksan kelkkaa.
Nuoruudessaan myös pikaluistelussa lupaavaksi osoittautunut Horton oli varsinaiselta ammatiltaan kasvihuoneyrittäjä ja floristi.
Demigod

| Demigod> Tiedot |
| --- | --- |
Toiminnassa:  1990–1994, 1998––
Tyylilaji:  death metal
Kotipaikka:  Loimaa
Laulukieli:  englanti
Jäsenet:  Esa Lindén, laulu   Jussi Kiiski, kitara   Tuomas Karppinen, kitara   Sami Vesanto, basso   Tuomo Latvala, rummut  
Levy-yhtiö:  Spikefarm Records   Xtreem Music  
Aiheesta muualla
Kotisivut
Infobox OKNimi-testi OK: 
Demigod on Loimaalla vuonna 1990 perustettu death metal -yhtye. Heidän ensimmäistä albumiaan, 1992 julkaistua Slumber of Sullen Eyesia, pidetään yhtenä merkittävimmistä suomalaisista death metal -julkaisuista, ja yhtye saavuttikin sen myötä kohtalaista huomiota myös Euroopassa. Yhtye hajosi vuonna 1994, ja se herätettiin toimintaan taas 1998.
Yhtyeen musiikin tyyli on kehittynyt ensimmäisen albumin jälkeen astetta aggressiivisempaan ja thrash metal -tyylisempään suuntaan.
Yhtyeen hajoamisesta 9. marraskuuta 2008 annettiin tiedote sen kotisivuilla.
Elokuussa 2010 yhtye teki lyhyen paluun soittamalla livenä debyyttialbuminsa kokonaisuudessaan sekä myös vanhempaa materiaalia. Laulajana tilaisuudessa toimi yhtyeen alkuperäinen laulaja Esa Lindén.
Kokoonpano

Esa Lindén – laulu
Jussi Kiiski – kitara
Tuomas Karppinen – kitara
Sami Vesanto – basso
Tuomo Latvala – rummut
Esa Lindén – laulu, kitara
Erik Parviainen – kitara
Tero Laitinen – basso
Seppo Taatila – rummut
Diskografia > Diskografia

Slumber of Sullen Eyes (1992,  Drowned Productions)
Shadow Mechanics (2002,  Spikefarm Records)
Let Chaos Prevail (2007,  Open Game Productions)
Diskografia > Demot

Unholy Domain (1991)
Aiheesta muualla

Viralliset kotisivut
Demigod Encyclopaedia Metallumissa (englanniksi)
Erkki Nghimtina

Erkki Nghimtina vuonna 2012.
Erkki Nghimtina (s. 16. syyskuuta 1948 Ohangwena, Namibia) on namibialainen poliitikko. Hän on toiminut Namibian työ- ja liikenneministerinä vuodesta 2013 ja toimi sitä ennen kaivos- ja energiaministerinä vuodesta 2005.
Aiheesta muualla

Sillanpää, Sami: Namibian pääministeri on Saara ja työministeri Erkki. Helsingin Sanomat, 29.3.2015.  Artikkelin verkkoversio. Viitattu 29.3.2015.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Erkki Nghimtina
Käännös suomeksi
Edmund Gwenn

| Edmund Gwenn |
| --- | --- |
 Gwenn elokuvan Mutta... kuka murhasi Harryn? (1955) trailerissa.
Henkilötiedot
Syntynyt: 26. syyskuuta 1875 Vale of Glamorgan, Wales, Iso-Britannia
Kuollut: 6. syyskuuta 1959 (83 vuotta) Woodland Hills, Kalifornia, Yhdysvallat
Ammatti:  näyttelijä
Näyttelijä
Palkinnot
 Oscar 1947 
Aiheesta muualla
IMDb 
Elonet
Edmund Gwenn (26. syyskuuta 1875 Vale of Glamorgan, Wales, Iso-Britannia – 6. syyskuuta 1959 Woodland Hills, Kalifornia, Yhdysvallat) oli brittiläinen näyttelijä.
Gwenn joutui lähtemään kotoaan 17-vuotiaana, ilmoitettuaan halustaan ryhtyä näyttelijäksi. Hän oli mukana useassa eri kiertävässä teatteriseurueessa, kunnes hän vuonna 1902 asettui Lontooseen, jossa hän vakiinnutti asemansa luonnenäyttelijänä. Elokuvissa Gwenn näytteli vuodesta 1916 alkaen. Hän sai parhaan miessivuosan Oscar-palkinnon vuonna 1947 roolistaan Kris Kringlenä elokuvassa Susanin kääntymys. Samassa kategoriassa hän oli ehdolla 1950 elokuvasta Mister 880. Muita rooleja hänellä oli muun muassa elokuvissa Lassie palaa kotiin (1943), Yön pedot (1954) ja Mutta... kuka murhasi Harryn? (1955).
Gwenn on saanut tähden Hollywood Walk of Famelle.
Edwin Long

Edwin Long
Longin maalaus Hänen kuunteleviin korviinsa kantautuivat vastaukseksi tutut, suloiset ja matalat sävelet vuodelta 1881.
Edwin Longsden Long (1829–1891) oli englantilainen taidemaalari, joka syntyi Bathissa, Somersetissa. Hän aloitti uransa muotokuvamaalarina. Vuonna 1857 Long matkusti taiteilija John Phillipin kehotuksesta Espanjaan, minkä jälkeen hän kiinnostui muista kulttuureista niin, että matkusti laajemmalti Espanjassa. Matkojen tuotoksena syntyi teos Bravo el Toro (1859).
Longin työ sai uuden suunnan Egyptiin ja Syyriaan suuntautuneiden matkojen jälkeen, ja hän aloitti suurten historiallisten ja orientalististen töiden parissa työskentelyn.
Aiheesta muualla

http://www.artcyclopedia.com/artists/long_edwin.html
Kuvia tai muita tiedostoja aiheesta Edwin Long Wikimedia Commonsissa
Elasmosauridae

| Elasmosauridae |
| --- | --- |
 Elasmosaurus platyurus
 Jurakausi-Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Sauropterygia
Lahko::  Joutsenliskot Plesiosauria
Alalahko::  Plesiosauroidea
Heimo::  Elasmosauridae  Cope, 1869
Katso myös
   Elasmosauridae Wikispeciesissä   Elasmosauridae Commonsissa 
Infobox OKNimi-testi OK: 
Elasmosauridae on joutsenliskojen heimo. Heimon lajeilla oli pitkä kaula, keskiruumiissa neljä evää, sekä melko lyhyt häntä. Niillä oli joutsenliskoista kaikkein pisin kaula, ja ne elivät varhaiselta jurakaudelta liitukauden loppuun.
Varhaisten elasmosaurusten pituus oli 3 metriä, myöhäisten jopa 14 metriä. Lajien paino vaihteli aina muutamiin tonneihin saakka. Elasmosaurukset pyydystivät ravinnokseen kalaa ja kuorettomia pääjalkaisia.
Suurimpia Elasmosauridaen lajeista oli vuonna 1867 Kansasista löydetty Elasmosaurus platyurus, joka eli myöhäisellä liitukaudella noin 80,5 miljoonaa vuotta sitten. Lajin kaula on poikkeuksellisen pitkä. Siksi yhdysvaltalainen paleontologi Edward Cope alun perin yhdisti eläimen pään ensiksi sen häntään 1869, mutta korjasi virheensä vuotta myöhemmin huomattuaan erehdyksensä.
Demigod (albumi)

| Demigod Behemoth |
| --- | --- | --- |

Studioalbumin tiedot
 Äänitetty : touko-kesäkuu 2004
 Julkaistu: heinäkuu 2004
 Tuottaja(t): Adam Darski, Daniel Bergstrand
 Tyylilaji: Blackened death metal   Brutal death metal
 Kesto: 40.42
 Levy-yhtiö: Regain Records (EU)   Century Media Records (USA)
Behemothin muut julkaisut
| Zos Kia Cultus (Here and Beyond) 2002 | Demigod 2004 | Slaves Shall Serve 2005 |
Demigod on puolalaisen metalliyhtye Behemothin kuudes täyspitkä albumi. Albumi julkaistiin heinäkuussa 2004. Peaceville Records julkaisi albumista vuonna 2010 erikoisversion kirjatyylisessä digipak-kotelossa, jossa on kaksi levyä. Toinen levy DVD-livekooste Hollannin Leeuwardenissa vuodelta 2007.
Tyylillisesti albumi on jatkoa kahdelle edelliselle levylle: albumin musiikki on erittäin teknistä death metalia itämaisilla vaikutteilla ja pienillä black metal -aineksilla.
Yhdysvaltalaisen Nile-yhtyeen kitaristi Karl Sanders toimii vierailevana soittajana levyllä ja soittaa soolon kappaleessa "XUL".
Kappaleet

Sculpting the Throne ov Seth – 4.41
Demigod – 3.31
Conquer All – 3.29
The Nephilim Rising – 4.20
Towards Babylon – 3.21
Before the Æons Came – 2.58
Mysterium Coniunctionis (Hermanubis) – 3.40
XUL – 3.11
Slaves Shall Serve – 3.04
The Reign ov Shemsu-Hor – 8.26
Vuoden 2010 uudelleenjulkaisun DVD "Live Leeuwarden, Holland 10.12.2007 E.V."
Slaying the Prophets ov Isa – 3.39
Antichristian Phenomenon – 4.13
Demigod – 3.35
From the Pagan Vastlands – 3.56
Prometherion – 3.14
Conquer all – 4.17
Christgrinding Avenue – 2.58
As Above So Below – 3.40
Decade ov Therion – 2.47
Chant for Ezkaton 2000 – 5.28
I Got Erection (Turbonegro cover) – 3.44
Kokoonpano

Adam "Nergal" Darski – laulu, sähkö- ja akustinen kitara
Tomasz "Orion" Wróblewski – bassokitara, taustalaulu
Zbigniew Robert "Inferno" Promiński – rummut
Patryk "Seth" Sztyber – sähkökitara, taustalaulu
Karl Sanders (vierailija) – kitarasoolo kappaleessa "XUL"
Academic Male Choir, Lublin - kuoro-osuudet kappaleissa Sculpting the Throne ov Seth ja The Reign ov Shemsu Hor
Arvostelut

Imperiumi: 7½/10
Soundi:
Aiheesta muualla

Kappaleiden sanat Behemothin kotisivuilla (Arkistoitu – Internet Archive)
Demigod (albumi) Discogsissa. (englanniksi)
Albumi Demigod (albumi) Encyclopaedia Metallum -sivustolla (englanniksi)
Eino Karttunen

Eino Pentti August Karttunen (14. marraskuuta 1883 Rääkkylä – 13. marraskuuta 1920 Kerimäki) oli suomalainen sanomalehtimies ja kirjailija joka käytti nimimerkkejä Karttu ja Hypönniemi.
Karttunen kävi viisi luokkaa Joensuun klassillista lyseota ja Suomen Liikemiesten Kauppaopiston Helsingissä. Tämän jälkeen hän toimi sanomalehtialalla toimien muun muassa Uusmaalaisen toimituksessa sekä helsinkiläisen pilalehti Tuulispään toimittajana. Karttusella oli taipumus humoristiseen kielenkäyttöön ja hän julkaisi useita leikillisiä sepeitelmiään sanomalehdissä, etupäässä pilalehdissä. Lisäksi hän toimi suomentajana.
Karttunen osallistui sisällissotaan toimien valkoisten puolella sanitäärinä, jossa toimessa hän vilustui pahasti menettäen terveytensä kuollen kotonaan Kerimäellä marraskuussa 1920.
Teoksia

Puoli tusinaa humoreskeja, kirjoittanut Hypönniemi.   Vasama, Helsinki 1914
Joulutervehdys 1916, toimittaja Eino Karttunen ; taiteellinen valvoja O. Furuhjelm ; julkaisija Emil Sundell.     Emil Sundell, Helsinki 1916
Eidsvollin kirkko

| Eidsvollin kirkko Eidsvoll kirke |
| --- | --- |
 Kirkko vuonna 2018.
Sijainti:  Eidsvoll, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1200-luku
Suunnittelija:  Carl Konopka
Materiaali:  kivi
Istumapaikkoja:  380
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eidsvollin kirkko (norj. Eidsvoll kirke) on Eidsvollin kunnassa Akershusin läänissä Norjassa sijaitseva kivinen ristikirkko, jonka vanhimmat osat ovat 1200-luvulta. Nykyisen ulkoasunsa kirkko sai tulipalon jälkeen vuonna 1885.
Aiheesta muualla

Kuvia tai muita tiedostoja aiheesta Eidsvollin kirkko Wikimedia Commonsissa
Elastaasi

Ihmisen valkosolujen elastaasin rakennekuva.
Elastaasi on molekyylibiologiassa seriiniproteaasien luokkaan kuuluva entsyymi, joka pilkkoo sidekudoksessa elastiini-nimistä proteiinia. Ihmiselimistössä elastaasia on perinteisesti ajateltu olevan kahdentyyppistä: haiman elastaasia ja valkosolujen elastaasia. Kuitenkin ihmisellä on kuusi geeniä, jotka koodaavat samankaltaisia elastaasiproteiineja: elastaasi 1, 2, 2A, 2B, 3A, ja 3B. Alan kirjallisuudessa käytetään haiman sisältämästä entsyymistä nimeä elastaasi-1, mutta todellisuudessa tällä viitataan elastaasiin 2A.
Haiman elastaasin mittausta ulosteesta käytetään tutkittaessa haiman vajaatoimintaa, joka voi johtua esimerkiksi toistuvista haimatulehduksista tai perinnöllisistä sairauksista, kuten kystisestä fibroosista.
Google Allo

| Google Allo |
| --- | --- |

Luoja:  Google
Kehittäjä:  Google
Kehityshistoria
Ensijulkaisu:  toukokuu 2016
Tiedot
Ohjelmistotyyppi:  pikaviestintäohjelma
Käyttökielet:  useita, myös suomi
Alusta:  Android, iOS
Lisenssi:  Suljettu lisenssi
Aiheesta muualla
Verkkosivusto
Google Allo oli Googlen kehittämä pikaviestintäohjelma, joka esiteltiin I/O 2016 -tapahtumassa. Se oli saatavilla Androidille ja iOS:lle.
Allo suljettiin 12. maaliskuuta 2019 erityisesti liian pienen suosion vuoksi.
Ominaisuudet

Google Allo tarjosi tekstimuotoisten viestien lisäksi mahdollisuuden koristella viestejä tarroilla ja käyttäjän omilla piirroksilla. Allo tuki englanniksi Google Assistant -virtuaaliavustajaa ja Smart Reply -toimintoa. Smart Reply ehdottaa valmiita vastauksia käyttäjälle lähetettyihin viesteihin ja kuviin. Allo tuki viestien päästä päähän -salausta, mutta se ei ole oletusarvoisesti käytössä. Salaamattomat viestit lähetetään Googlen palvelimelle. Allo toimi vain yhdellä laitteella kerrallaan.
Aiheesta muualla

Verkkosivut (englanniksi)
Google Analytics

Logo
Google Analytics on Googlen tarjoama ilmainen verkkosivujen kävijäseurantaan tarkoitettu palvelu.
Ohjelma saa verkkosivun kävijästä tietoa, kun kävijän selain suorittaa JavaScript-komentosarjan, joka haetaan Googlen palvelimelta verkkosivun lähdekoodiin sisältyvällä lyhyehköllä kutsulla. Kävijöistä kerätyt tiedot tallennetaan Googlen palvelimelle, josta niistä koottuja tilastoja voidaan tutkia Analytics-ohjelmaan kirjautumalla.
Google Analytics ei anna tietoa niistä kävijöistä, jotka ovat kytkeneet JavaScriptin pois käytöstä WWW-selaimensa asetuksissa. Tämän vuoksi se ei kerro kävijöiden määrää yhtä luotettavasti kuin sellaiset kävijäseurantaohjelmat, jotka tallentavat tietoja lokitiedostoon eivätkä nojaudu JavaScriptiin.
Ensimmäinen versio Google Analyticista julkaistiin vuonna 2005, kun Google osti Urchin-ohjelmiston kehittäneen Urchin Softwaren.
Vuonna 2012 julkaistiin päivitetty versio nimeltä Universal Analytics. Vuonna 2020 julkaistiin Google Analytics 4.
Universal Analytics -versiosta alkaen Google Analyticsia on voinut käyttää verkkosivustojen lisäksi mobiiliapplikaatioiden käytön seurantaan ja analysointiin. Universal Analytics lopettaa prosessoimasta uutta dataa 1.7.2023 jälkeen ja Google ehdottaa siirtymistä Google Analytics 4 palveluun ennen sitä.
Joulukuussa 2021 itävaltalainen tuomioistuin totesi Google Analyticsin käytön laittomaksi eurooppalaisilla verkkosivuilla. Palvelu vuotaa tiedot Yhdysvaltoihin, jossa tietoja ei käsitellä GDPR:n mukaisesti.
Sertifiointi

Google Analyticsin hallitsemisen osoittamiseen on tarjolla kahta sertifikaattia. Google Analytics Authorized Consultant -ohjelma (GAAC) on tarkoitettu yrityksille ja Google Analytics Individual Qualification (GAIQ) yksityisille henkilöille.
Aiheesta muualla

Google Analytics
Demilitarisointi

Korean demilitarisoitu vyöhyke Etelä- ja Pohjois-Korean rajalla.
Demilitarisointi (engl. demilitarized zone, DMZ), jonka vastakohta on militarisointi tai remilitarisointi  (uudelleen aseistaminen), tarkoittaa jonkin maantieteellisen alueen tyhjentämistä sotilaista, ampumatarvikkeista, aseista ja muusta sotilaallisesta aineksesta. Esimerkiksi Ahvenanmaa sekä Etelä- ja Pohjois-Korean välinen raja on demilitarisoitu Kansainliiton tai Yhdistyneiden kansakuntien (YK) päätöksellä.
Demilitarisoidulla alueella on yleensä YK:n sotilaita valvomassa rajan sotilaallista koskemattomuutta, esimerkiksi Kyproksen tasavallan ja Pohjois-Kyproksen turkkilaisen tasavallan välillä tai Etelä- ja Pohjois-Korean rajalinjalla. Demilitarisointi on nykyään harvinaista, sillä sodankäynti on muuttunut lähinnä sissisodaksi. 1950–1970-luvuilla demilitarisointi oli vielä yleistä.
Demilitarisointi muodostaa käytännössä niin sanotun demilitarisoidun vyöhykkeen kahden tai useamman ryhmittymän välillä. Demilitarisoinnilla saatetaan tarkoittaa myös sotilaskäytön muuntamista siviilikäyttöön tai puolueetonta aluetta eli neutraalia vyöhykettä. Yleensä alueet demilitarisoidaan jonkin sopimuksen nojalla, esimerkiksi Reininmaan demilitarisointi 1930-luvulla oli Locarnon sopimuksen takaamus.
Demilitarisoituja alueita > Nykyiset

| Demilitarisoitu alue | Sjainti | Vuodesta | Julistus |
| --- | --- | --- | --- |
| Ahvenanmaa | Ahvenanmeri | 1921 | Ahvenanmaan sopimus |
| Chíos, Ikaría, Lesbos ja Sámos | Egeanmeri | 1923 | Lausannen sopimus |
| Korean demilitarisoitu vyöhyke | Korean niemimaa | 1953 | Panmunjomin aseleposopimus |
| Antarktis | Etelämanner | 1959 | Antarktiksen sopimus |
| Kyproksen demilitarisoitu alue | Kypros | 1964 | Yhdistyneiden Kansakuntien turvallisuusneuvoston päätöslauselma 186 |
| UNDOF-vyöhyke Golanin kukkuloilla | Israelin ja Syyrian raja | 1974 | Yhdistyneiden Kansakuntien turvallisuusneuvoston päätöslauselma 350 |
| UNIFIL-vyöhyke Etelä-Libanonissa | Israelin ja Libanonin raja | 1978 | Yhdistyneiden Kansakuntien turvallisuusneuvoston päätöslauselmat 425 ja 426 |
| Siinain niemimaalla on useita demilitarisoituja vyöhykkeitä | Israelin ja Egyptin raja | 1979 | Camp Davidin rauha |
| Irakin ja Kuwaitin puskurivyöhyke | Irakin ja Kuwaitin raja | 1991 | Yhdistyneiden Kansakuntien turvallisuusneuvoston päätöslauselma 689 |
| Kosovon ja Serbian demilitarisoitu alue | Kosovon ja Serbian raja | 1991 | Kumanovon sopimus |
| Transnistrian ja Moldovan välinen alue | Dnestrjoki | 1992 | Transnistrian sodan tulitaukosopimus |
| Ceutan ja Melillan raja-aita | Marokko | 1993 | de facto (ei tunnustettu) |
| Prasat Preah Vihearin temppelialue | Thaimaan ja Kambodžan raja | 2013 | Kansainvälisen tuomioistuimen päätös vuodelta 2013 |
| Sudanin ja Etelä-Sudanin välinen demilitarisoitu alue | Sudanin ja Etelä-Sudanin raja | 2016 | Addis Abeban symposiumi 2015 |